b'\n_START_ARTICLE_\nMechatronika\n_START_PARAGRAPH_\nMechatronika \xe2\x80\x93 sinergetin\xc4\x97 mechanin\xc4\x97s in\xc5\xbeinerijos, elektronikos, kompiuteri\xc5\xb3 ir valdymo sistem\xc5\xb3 kombinacija. B\xc5\xabdinga mechatronikos sprendim\xc5\xb3 taikymo sritis yra robotika._NEWLINE_\xc5\xa0iuolaikiniai robotai gali autonomi\xc5\xa1kai atlikti kai kurias \xc5\xbemogaus veiklai b\xc5\xabdingas funkcijas \xc4\xafvairiose aplinkose. Tai programuojami ir automati\xc5\xa1kai valdomi, apr\xc5\xabpinti moderniomis informacin\xc4\x97mis sistemomis, mikroprocesoriais ir spar\xc4\x8dia atmintimi \xc4\xafrenginiai, kuri\xc5\xb3 darbo organai gali tur\xc4\x97ti sud\xc4\x97tingas pavaras. Roboto ir esmini\xc5\xb3 jo komponent\xc5\xb3 studijavimas, veikimo modeliavimas, tyrimas, programavimas, analitinis konstravimas bei u\xc5\xbeduo\xc4\x8di\xc5\xb3 realizavimas leid\xc5\xbeia paruo\xc5\xa1ti \xc4\xafvairi\xc5\xb3 mokslo ir technologijos sri\xc4\x8di\xc5\xb3 auk\xc5\xa1tos kvalifikacijos specialistus.\n_START_SECTION_\nMechatronikos termino kilm\xc4\x97\n_START_PARAGRAPH_\nTerminas susideda i\xc5\xa1 dviej\xc5\xb3 dali\xc5\xb3 \xe2\x80\x93 mecha \'mechanika\' + tronika \'elektronika\'. Dar prie\xc5\xa1 \xc5\xa1io termino paplitim\xc4\x85 buvo naudojami \xc4\xafrenginiai, vadinami \xe2\x80\x9emechanotronai\xe2\x80\x9c. Termin\xc4\x85 mechatronika suk\xc5\xabr\xc4\x97 japon\xc5\xb3 in\xc5\xbeinierius Tetsuro Moria, kuris dirbo vyriausiuoju in\xc5\xbeinieriumi Yaskawa Electric kompanijoje 1969 metais. I\xc5\xa1 prad\xc5\xbei\xc5\xb3 \xc5\xa1is terminas buvo naudojamas kaip prekybinis \xc5\xbeenklas (u\xc5\xberegistruotas 1972 m), bet v\xc4\x97liau pla\xc4\x8diai i\xc5\xa1plito, tod\xc4\x97l kompanija atsisak\xc4\x97 jo kaip prekybinio \xc5\xbeenklo.\n_START_SECTION_\nPagrindin\xc4\x97s mechatronikos sampratos\n_START_PARAGRAPH_\nMechatronika yra mokslo ir technikos \xc5\xa1aka, apjungiant elektrotechnikos, mechanines sistemas ir kompiuterij\xc4\x85. Mechatronikos vystym\xc4\x85si skatina kompleksini\xc5\xb3 in\xc5\xbeinerini\xc5\xb3 sistem\xc5\xb3 poreikis. Kol kas mechatronika yra tik koncepcija, kadangi ji nepakankamai apibr\xc4\x97\xc5\xbeta. Apytikslis ir nenusistov\xc4\x97j\xc4\x99s mechatronikos apibr\xc4\x97\xc5\xbeimas gali b\xc5\xabti toks:_NEWLINE_Mechatronika yra technikos ir mokslo sritis, tirianti naujos kartos elektros ir mechanikos sistem\xc5\xb3 sandar\xc4\x85 ir darybos principus._NEWLINE_\xc5\xa0ios sistemos turi i\xc5\xa1 principo naujas savybes, kurios da\xc5\xbenai yra ypatingos._NEWLINE_Mechatronin\xc4\x97se sistemose naudojamos elektronin\xc4\x97s sistemos su naujos kartos elektronika \xe2\x80\x93 mikrokontroleriais (PLC), kompiuteriais arba kitais pana\xc5\xa1iais \xc4\xafrenginiais._NEWLINE_Mechatronikos po\xc5\xbei\xc5\xabriu, konstruktoriai stengiasi sujungti visas sistemos dalis \xc4\xaf vien\xc4\x85 be jungian\xc4\x8di\xc5\xb3 s\xc4\x85saj\xc5\xb3. Nuo to suma\xc5\xbe\xc4\x97ja gabaritai, padid\xc4\x97ja sistemos patikimumas ir sukuriami kiti privalumai._NEWLINE_Kartais sistem\xc4\x85 sudaro i\xc5\xa1 principo naujos konstrukcijos mazgai - elektromagnetin\xc4\x97s pakabos, pakei\xc4\x8dian\xc4\x8dios paprastus keliamuosius mazgus. Deja, tokios pakabos yra brangios ir sud\xc4\x97tingai valdomos, tod\xc4\x97l retai naudojamos (2005 m.). Viena i\xc5\xa1 naudojimo sri\xc4\x8di\xc5\xb3 naudojant elektromagnetines pakabas yra per vamzdynus gamtines dujas pumpuojantys turbokompresoriai. \xc4\xaeprasti guoliai yra netinkami tod\xc4\x97l, kad \xc4\xaf tepal\xc4\x85 patenka dujos ir j\xc4\xaf sugadina._NEWLINE_Mechatroniniais moduliais vadinami sud\xc4\x97tin\xc4\x97s mechatronin\xc4\x97s sistemos. Tokie moduliai gali tur\xc4\x97ti viename korpuse kelet\xc4\x85 dali\xc5\xb3: pavyzd\xc5\xbeiui, variklius, reduktorius ir jutikliai._NEWLINE_Pradinis apibr\xc4\x97\xc5\xbeimas: "Technologies and developed products incorporating electronics into mechanisms, intimately and organically, and making it impossible to tell where one ends and the other begins"._NEWLINE_Daugelis \xc5\xa1iuolaikini\xc5\xb3 sistem\xc5\xb3 yra mechatronin\xc4\x97s sistemos arba naudoja mechatronikos id\xc4\x97jas, tod\xc4\x97l mechatronika po truputi tampa mokslu apie visk\xc4\x85.\n_START_SECTION_\nGalios elektronika\n_START_PARAGRAPH_\nTai tokios elektrin\xc4\x97s grandin\xc4\x97s kurios valdo didel\xc4\x97s galios elektros sroves. Jos yra prijungtos tiesiogiai prie elektros mechanizm\xc5\xb3. Pirmieji didel\xc4\x97s galios\xc2\xa0 elektronikos prietaisai buvo gyvsidabrio lanko vo\xc5\xbetuvai. Dabar galios elektonika naudojama televizoruose, asmeninuose kompiuteruose, akumuliatori\xc5\xb3 \xc4\xafkrovilkuose ir pns.\n_START_SECTION_\nMechatronini\xc5\xb3 sistem\xc5\xb3 pavyzd\xc5\xbeiai\n_START_PARAGRAPH_\n\xc5\xa0iuo metu mechatronin\xc4\x97s sistemos paplitusios \xc4\xafvairiose gyvenimo srityse - buityje, gamyboje, transporte. Ry\xc5\xa1kiausi mechatronini\xc5\xb3 sistem\xc5\xb3 pavyzd\xc5\xbeiai: \xc5\xa1iuolaikin\xc4\x97s skalbimo ma\xc5\xa1inos-automatai, dulki\xc5\xb3 siurbliai. Ypa\xc4\x8d gausu \xc5\xa1i\xc5\xb3 sistem\xc5\xb3 automobiliuose, pavyzd\xc5\xbeiui, \xe2\x80\x93 automobilio stabd\xc5\xbei\xc5\xb3 antiblokavimo sistema (ABS), elektronin\xc4\x97 kuro \xc4\xafpur\xc5\xa1kimo sistema (EFI), klimato kontrol\xc4\x97 ir daugelis kit\xc5\xb3._NEWLINE_\xc5\xa0iuolaikiniuose kompiuteriuose naudojama mechatronini\xc5\xb3 sistem\xc5\xb3 - kietieji diskai, kompaktini\xc5\xb3 plok\xc5\xa1teli\xc5\xb3 (CD) \xc4\xafrenginiai, spausdinimo \xc4\xafrenginiai, procesoriaus au\xc5\xa1inimo ir kontrol\xc4\x97s sistema._NEWLINE_Gamyboje naudojama taip pat daug mechatronini\xc5\xb3 sistem\xc5\xb3 - tai \xc5\xa1iuolaikiniai robotai, programinio valdymo stakl\xc4\x97s, ruo\xc5\xa1ini\xc5\xb3 transportavimo bei pozicionavimo \xc4\xafrenginiai, matavimo kompleksai._NEWLINE_Liftai ir eskalatoriai: Liftas geras pavyzdys mechatronin\xc4\x97s sistemos. Nes jis turi daug jutikli\xc5\xb3 kurie skirti aptikti lifto kabinos pozicij\xc4\x85, jo greit\xc4\xaf, taip pat krovinio mas\xc4\x99, lifto dur\xc5\xb3 pad\xc4\x97t\xc4\xaf ir ar dur\xc5\xb3 niekas neblokuoja. Taip pat lifte sumontuota daug \xc4\xafvairi\xc5\xb3 pavar\xc5\xb3 i\xc5\xa1 kuri\xc5\xb3 svarbiausia yra pagrindinis keltuvo variklis._NEWLINE_Mechatronin\xc4\x97s sistemos taip pat naudojamos l\xc4\x97ktuvuose ir sraigtasparniuose. Juose \xc4\xafdiegtos labai sud\xc4\x97tingos mechatronin\xc4\x97s sistemos, nes ten reikia apjungti \xc5\xa1imtus ar net t\xc5\xabkstan\xc4\x8dius ma\xc5\xbeesni\xc5\xb3 mechatronini\xc5\xb3 sistem\xc5\xb3._NEWLINE_Taip pat \xc5\xa1ios sistemos pla\xc4\x8diai naudojamos karo pramon\xc4\x97je. Pvz. raket\xc5\xb3 gamyboje kurios naudoja infraraudon\xc5\xb3j\xc5\xb3 spinduli\xc5\xb3 aptikimo ir sekimo technologija. \xc5\xa0ios raketos reikalauja labai greito ir tikslaus sistemos veikimo, nes kitaip jos tiesiog nepataikys ar susprogs ne ten kur reikia.\n_START_SECTION_\nMechatronikai priskiriamos ekonomin\xc4\x97s veiklos sektori\xc5\xb3 \xc4\xafmon\xc4\x97s\n_START_PARAGRAPH_\nBeveik visose Lietuvos pramon\xc4\x97s \xc5\xa1akose yra tarptautiniu mastu konkurencing\xc5\xb3 \xc4\xafmoni\xc5\xb3, gaminan\xc4\x8di\xc5\xb3 auk\xc5\xa1tosiomis technologijomis gr\xc4\xafstus produktus, priskirtinus mechatronikai. Tai: UAB \xe2\x80\x9eSiemens\xe2\x80\x9c, \xe2\x80\x9eTeltonika\xe2\x80\x9c, \xe2\x80\x9eMedelkom\xe2\x80\x9c, \xe2\x80\x9eLimatika\xe2\x80\x9c, \xe2\x80\x9eBaltecCNC Technologies\xe2\x80\x9c, \xe2\x80\x9eElintosmatavimo sistemos\xe2\x80\x9c, \xe2\x80\x9eElinta\xe2\x80\x9c, \xe2\x80\x9eLokmis\xe2\x80\x9c, \xe2\x80\x9eKemekEngineering\xe2\x80\x9c, \xe2\x80\x9eGrida\xe2\x80\x9c, \xe2\x80\x9eElsis\xe2\x80\x9c, \xe2\x80\x9eViltechmeda\xe2\x80\x9c, taip pat bendra Lietuvos ir Olandijos \xc4\xafmon\xc4\x97 u\xc5\xbedaroji akcin\xc4\x97 bendrov\xc4\x97KTU-FestoPramon\xc4\x97s automatikos centras, Lietuvos ir JAV \xc4\xafmon\xc4\x97 u\xc5\xbedaroji akcin\xc4\x97 bendrov\xc4\x97\xe2\x80\x9eBrown&Sharpe-Precizika\xe2\x80\x9c,J. Gecevi\xc4\x8diaus mokslini\xc5\xb3 paslaug\xc5\xb3 firma \xe2\x80\x9eGTV\xe2\x80\x9c ir kitos._NEWLINE_Dar daugiau \xc4\xafmoni\xc5\xb3 mechatronines technologijas taiko tradiciniams produktams (maisto, aprangos, bald\xc5\xb3, buitin\xc4\x97s chemijos ir pana\xc5\xa1iai) gaminti, nors pagal gaminam\xc4\x85 produkcij\xc4\x85 priklauso vidutini\xc5\xb3 ar net \xc5\xbeem\xc5\xb3j\xc5\xb3 technologij\xc5\xb3 grup\xc4\x97ms (pavyzd\xc5\xbeiui, akcin\xc4\x97s bendrov\xc4\x97s \xe2\x80\x9eLifosa\xe2\x80\x9c, \xe2\x80\x9eSnaig\xc4\x97\xe2\x80\x9c, \xe2\x80\x9eAchemos\xe2\x80\x9cgrup\xc4\x97s \xc4\xafmon\xc4\x97s ir kitos). Daugiausia mechatronini\xc5\xb3 sistem\xc5\xb3 ir j\xc5\xb3 element\xc5\xb3 gamintoj\xc5\xb3, kaip ir auk\xc5\xa1t\xc5\xb3j\xc5\xb3 technologij\xc5\xb3 \xc4\xafmoni\xc5\xb3, yra Vilniuje ir Kaune. Tai: Katra, Elsis, Snaig\xc4\x97, GTV, AB Vilniaus Vingis, CHS Baltic, Gr\xc4\x85\xc5\xbetai, Elga, Alna, Sonex kompiuteriai, BalticAmadeus, ma\xc5\xa1in\xc5\xb3 gamykla Astra, Fasa, Lintel, Info-Tecir kt.'